[{"text_idx": "#000002", "text": "Kuulutuste hinnakiri Kuulutuste lisamine Kuulutused"}, {"text_idx": "#000003", "text": "Kohalike omavalitsuste juhtimises on vaja muutusi. Arvestades u\u0308ksteise seisukohti, va\u0308ldime hilisemaid arusaamatusi vo\u0303i isegi kohtuvaidlusi. On ju la\u0308hiajaloost teada, miks ei jo\u0303udnud Po\u0303ltsamaa valda o\u0303litehasega seotud investeering vo\u0303i miks kaevati kohtusse haridusreformi kava."}, {"text_idx": "#000004", "text": "Ra\u0308a\u0308gime, et vajame rohkem investeeringuid ettevo\u0303tlusesse. Kuid milliseid ettevo\u0303tteid oleme no\u0303us vastu vo\u0303tma? Kas no\u0303ustume na\u0308iteks biometaanitehase vo\u0303i tuumajaamaga? Ko\u0303ik see vajab la\u0308bi arutamist valla elanikega. Edasi tuleb ametnike peavalu \u2013 on esitatud kutse avalikule arutelule, kuid arutelul ei ole osalejaid vo\u0303i on ainult mo\u0303ned u\u0308ksikud. Peame kodanikena oma suhtumisi muutma, hakkama aktiivsemalt kaasa ra\u0308a\u0308kima, olgu vo\u0303i oma la\u0308himas kogukonnas. Ma\u0308rkama meid u\u0308mbritsevat, kasvo\u0303i seda, kui iga pa\u0308ev aias askeldanud naabrimemme mitu pa\u0308eva na\u0308ha pole vo\u0303i kui keegi on kellegi suhtes va\u0308givaldne."}, {"text_idx": "#000005", "text": "Palju ra\u0308a\u0308gime kiiva kiskunud haridusreformist. Haridusreform on vajalik, kuid selle algus on andnud valusad o\u0303ppetunnid, mida hilisemates tegevustes on vaja va\u0308ltida. Reformi ka\u0308igus on tehtud suuri vigu, minnes lauda valmisdokumendiga. Vallaelanike igapa\u0308evaelu seadvad otsused ei tohi olla juhuslikud rapsimised. Olulised otsused peavad su\u0308ndima koosloomes. Kui endal mo\u0303istust napib, on vaja kaasata asjatundjaid ja abijo\u0303udu va\u0308ljastpoolt."}, {"text_idx": "#000006", "text": "Praegu ei ole kaalutud, mida head vanast kaasa vo\u0303tta, lihtsalt on ko\u0303ik u\u0308le parda saadetud. Ei ole hoolitud inimestest ja aastaku\u0308mnete kestel su\u0308damega tehtud to\u0308o\u0308st. Ja\u0308rgmised aastad kuluvad haridusasutustes to\u0308o\u0308rahu taastamisele, heade praktikate tagasi toomisele \u2013 seda enneko\u0303ike laste huvidest la\u0308htuvalt. Va\u0308hemalt selles on ko\u0303ik valitavad u\u0308hel no\u0303ul, et igal lapsel peab olema vo\u0303imalik tegeleda huviharidusega."}, {"text_idx": "#000007", "text": "Vajalik on pikaajalise, va\u0308hemalt kahte valimisperioodi ho\u0303lmava investeeringute kava koostamine. Seisame selle eest, et betooni ko\u0303rval ja\u0308a\u0308b raha o\u0303petajatele, kultuuri- ja sotsiaalto\u0308o\u0308tajatele to\u0308o\u0308tasu maksmiseks. Kuulame ja toetame meie kultuuriinimesi, kultuur pole iluasi ega ajaviide. See on u\u0308henduslu\u0308li, mis to\u0303mbab meie vaatepiiri avaramaks, mis maandab ja rikastab, eristab meid teistest piirkondadest ja loob meie-tunde."}, {"text_idx": "#000008", "text": "Meie vald on u\u0308ks tervik. Siin ei ole a\u0308a\u0308remaid, kui vald hoolitseb selle eest, et elu maal oleks vo\u0303imalik. Teede korrashoid ka\u0308ib siia juurde, nii nagu toimiv bussiliiklus ja ka\u0308ttesaadavad erinevate valdkondade teenused. Mitmeid teenuseid saab vald, kasvo\u0303i osaliselt, delegeerida ku\u0308laseltsidele vo\u0303i MTU\u0308-dele, andes kaasa vajaliku raha. Nii jo\u0303uavad teenused keskusest kaugemale, abivajajale la\u0308hemale ning tekib uusi to\u0308o\u0308kohti, kasvo\u0303i osaajaga."}, {"text_idx": "#000009", "text": "U\u0308ha enam na\u0308evad inimesed perspektiivi jalgsi ja rattaga liikumisel. Siinkohal on Po\u0303ltsamaa vallal palju arenguruumi. Tahame ku\u0308mne aasta pa\u0308rast o\u0308elda, et ko\u0303ik kergliiklusteed toovad valla keskusesse. See on ta\u0308iesti reaalne pikk plaan, mille ta\u0308itmisesse panustada!"}, {"text_idx": "#000010", "text": "Meie su\u0308dameasjaks on rahvatervis, siseturvalisus ehk ennetusteemad. Teeme ko\u0303ik selleks, et lasteaialaste ja koolio\u0303pilaste so\u0308o\u0308gilaual oleks tervislik toit, et keegi meie valla inimestest ei tunneks end mahaja\u0308etuna ja u\u0308leliigsena. Olgu siis po\u0303hjuseks noorte vaimse tervise probleemid vo\u0303i hinnato\u0303us, mida na\u0308eme elektriarvetest ja mis su\u0308vendab paljude perede majanduslikku kitsikust."}, {"text_idx": "#000011", "text": "Sotsiaaldemokraatide nimekirjas kandideerijad soovivad panustada valla arendamisse. Et nutikate lahenduste ja tarkade otsuste abil areneks vald ja kogukonnad. Meie valla inimesed va\u0308a\u0308rivad ausat, oma tegevustes la\u0308bipaistvat ning inimeste, sealhulgas ka laste suhtes hoolivat volikogu ja vallavalitsust. Targad juhid hoolivad oma valla inimestest, olgu ta 8- vo\u0303i 80-aastane."}, {"text_idx": "#000012", "text": "Minge ko\u0303ik valima \u2013 a\u0308rge ja\u0308tke otsustamata, muidu otsustatakse teie eest!"}, {"text_idx": "#000014", "text": "3. detsembril avati lossihoovis taas lumekuningrii... loe edasi"}, {"text_idx": "#000015", "text": "Raamatukogus peeti tublide laste pa\u0308eva ehk see oli... loe edasi"}, {"text_idx": "#000017", "text": "17.augustil kell 19.30 ko\u0303lab Po\u0303ltsamaa Niguliste k... loe edasi"}, {"text_idx": "#000019", "text": "To\u0308o\u0308varjupa\u0308ev tippjuhi seltsis on silmiavav"}, {"text_idx": "#000020", "text": "Erakonna esinaine ja riigikohtu esimees \u2013 ametid... loe edasi"}, {"text_idx": "#000021", "text": "Seoses haiglasse sattuvate raskeloomulise COVIDi p... loe edasi"}, {"text_idx": "#000022", "text": "Ilma mudajooksuta ja\u0308a\u0308b suvi poolikuks"}, {"text_idx": "#000023", "text": "Ilmselt nii arvasid enam kui 800 Pajusi mudajooksu... loe edasi"}, {"text_idx": "#000024", "text": "5. mail toimus Pajusi rahvamajas emadepa\u0308evau\u0308ritus ... loe edasi"}, {"text_idx": "#000025", "text": "Talisuplus no\u0303uab iseloomu ja head pealehakkamist"}, {"text_idx": "#000027", "text": "Uue aasta alguses algab Esku kergtee ehitus"}, {"text_idx": "#000028", "text": "Po\u0303ltsamaa vald ja Transpordiamet so\u0303lmisid ka\u0308esolev... loe edasi"}]